
专讘讬谞讜 讞谞谞讗诇

转"专 讗讘诇 讙' 讬诪讬诐 讛专讗砖讜谞讬诐 讘讗 诪诪拽讜诐 拽专讜讘 诪讜谞讛 注诪讛谉. 讜讗诪专 专' 讞讬讬讗 讘专 讗讘讗 讗诪专 专' 讬讜讞谞谉 讜讛讜讗 砖讬砖 讙讚讜诇 讛讘讬转 讜讗驻讬诇讜 讛诇讱 讙讚讜诇 讛讘讬转 诇讘讬转 讛拽讘专讜转 讜讘讗 讘转讜讱 讙' 诪讜谞讛 注诪讛谉. 讘讗 诇讗讞专 讙' 讜诪爪讗 砖讛诇讱 讙讚讜诇 讛讘讬转 诇驻谞讬 讛拽讘专讜转 诪讜谞讛 诇注爪诪讜 讻讚讗诪专 诇讛讜 专讘 诇讘谞讬 讛爪诇讘讜谞讬 讚讗转讜 讘讙讜 转诇转讗 诇讬诪谞谉 讘讛讚讬讬讻讜 讚讗转讜 诇讘转专 转诇转讗 诇讬诪谞讬 诇谞驻砖讬讛. 讘讗 诪诪拽讜诐 专讞讜拽 讘转讜讱 讙' 诪讜谞讛 诇注爪诪讜 诪讬讻谉 讜讗讬诇讱 讗驻讬诇讜 讘讗 诪诪拽讜诐 拽专讜讘 诪讜谞讛 诇注爪诪讜 专' 砖诪注讜谉 讗讜诪专 讗驻讬诇讜 讘讗 讘讬讜诐 讝' 诪诪拽讜诐 拽专讜讘 诪讜谞讛 注诪讛诐 讜讗讜拽诪讛 专' 讬讜住讬 讘谉 砖讗讜诇 讜讛讜讗 砖讘讗 讜诪爪讗 诪谞讞诪讬谉 讗爪诇 讗讘诇讬诐 讻诇讜诪专 注讚讬讬谉 诇讗 谞住转诇拽讜 诪谉 讛讗讘诇讜转 讻讚讗诪专讬谞谉 诪拽爪转 讛讬讜诐 讻讻讜诇讜. 讜讗讬讘注讬讗 诇讛讜 谞谞注专讜 讛讗讘诇讬诐 诇注诪讜讚 讜讘讗 诪诪拽讜诐 拽专讜讘 讜诪爪讗谉 砖注讚讬讬谉 诇讗 注诪讚讜 诪讛讜 讜注诪讚讛 讘转讬拽讜. 讗诪专 诪砖诪讬讛 讚专' 讬讜讞谞谉 讛诇讻讛 讻专' 砖诪注讜谉 讘讗讘诇 讛讗 讚讗诪专谉 讚讗诪专 砖诪讜讗诇 讛诇讻讛 讻讚讘专讬 讛诪讬拽诇. 讛讗 讚讗诪专讬谞谉 讘讙专专讛 讘讛讚讬谉 讗转专讗 讛诇讻转讗 讻专砖讘"讙 讘讟专讬驻讜转 讻讘专 驻讬专砖谞讜讛 讘砖讞讬讟转 讞讜诇讬谉 讜驻砖讜讟讛 讛讬讗. 



讗诪专 诇讛讜 专讘讗 诇讘谞讬 诪讞讜讝讗 讗转讜谉 讚诇讗 讗讝诇讬转讜 讘转专 注专住讗 诪讻讬 讛讚专讬转讜 讗驻讬讬讻讜 诪讘讘讗 讚讗讘讜诇讗 讗转讞讬诇讜 诇诪讬诪谞讬:
讬专讜砖诇诪讬 讛专讬 砖讘讗 讜诪爪讗 讘转讜讱 讘讬转讜 讘砖谞讬 讜讘砖诇讬砖讬 诪讜谞讛 注诪讛谉 讘专讘讬注讬 诪讜谞讛 诇注爪诪讜 专"砖 讗讜诪专 讗驻讬诇讜 讘砖砖讬 诪砖诇讬诐 注诪讛谉 讗专讬讘"诇 讛诇讻讛 讻专' 砖诪注讜谉 讘砖讗讬谉 讙讚讜诇 诪砖驻讞讛 讗讘诇 讗诐 讛讜讗 讙讚讜诇 诪砖驻讞讛 诪讜谞讛 诇注爪诪讜. 讻专' 诪谞讗 砖讛讜专讛 诇专' 讬注拽讘 讗专诪谞讬讗 诪讻讬讜谉 砖讗转讛 讙讚讜诇 诪谞讛 诇注爪诪讱:




注诇 讻诇 讛诪转讬诐 讛诪讚讞讛 诪讟转讜 诪砖讜讘讞 注诇 讗讘讬讜 讜注诇 讗诪讜 诪讙讜谞讛. 讗诇讗 讗诐 讛讬讛 注"砖 讗讜 注讬讜"讟 讗讜 砖讛讬讜 讙砖诪讬诐 诪讝诇驻讬谉 注诇 诪讟转讜 讜注讜砖讛 诇讻讘讜讚 讗讘讬讜 讛专讬 讙诐 讝讛 诪砖讜讘讞 注诇 讻诇 讛诪转讬诐 讗诐 专爪讛 砖诇讗 诇诪注讟 讘注住拽讜 讗诇讗 讗诐 专爪讛 诇讬砖讗 讜诇讬转谉 讘住讞讜专转讜 讻诇 讛讬讜诐 讛专砖讜转 讘讬讚讜. 讗讘诇 注诇 讗讘讬讜 讜注诇 讗诪讜 讞讬讬讘 诇诪注讟 驻讬' 讘砖讗专 诪转讬诐 讗讬谞讜 诪诪注讟 注诇 讗讘讬讜 讜注诇 讗诪讜 诪诪注讟 讘注住拽讜.





专诪讘"谉

讜讛讗 讚讗诪专 诇讛讜 专讘讗 诇讘谞讬 诪讞讜讝讗 讻讙讜谉 讗转讜谉 讚诇讗 讗讝诇讬转讜 讘转专 注专住讗. 诪讻讬 诪讛讚专讬转讜 讗驻讬讬讻讜 诪讘讘讗 讚讗讘讬诇讗 讗转讞诇讜 讜诪谞讜. 谞专讗讛 诇讬 砖诇讗 谞讗诪专讜 讚讘专讬诐 讗诇讜. 讗诇讗 讘诪讜诇讬讻讬谉 讗讜转讜 诪注讬专 诇注讬专 讚讻讬讜谉 砖诪住专讜讛讜 诇讗诇讜 砖诪讜诇讬讻讬谉 讗讜转讜 讜讛讞讝讬专讜 驻谞讬讛诐 讻讘专 谞转讬讗砖讜 诪诪谞讜. 讜讬讗讜砖 讻住转讬诪转 讙讜诇诇. 讗讘诇 讘拽讜讘专讬谉 讗讜转讜 讘讘讬转 讛拽讘专讜转 住诪讜讱 诇注讬专 讜讛谉 讞讜讝专讬谉 诪讬讚 讘讜 讘讬讜诐 讗讬谉 谞讜讛讙讬谉 注诇讬讜 讗讘讬诇讜转 注讚 砖讬讞讝专讜 讛拽专讜讘讬诐 讜讬讗诪专讜 诇讛诐 讻讘专 谞拽讘专. 砖讛专讬 讚注转诐 注诇讬讜, 讜讻诪讜谞讞 诇驻谞讬讜 讚诪讬 讗讬谞讜 讗诇讗 砖谞诪住专 诇讻转驻讬诐. 讜诪讜转专 诇讗讻讜诇 讘砖专 讻讚讗诪专谉. 讜讻谉 谞专讗讬谉 讚讘专讬 讛专诪讘"诐 讝"诇 砖讻转讘 (驻"讗 诪讛诇讻讜转 讗讘诇) 诪讬 砖讚专讻谉 诇砖诇讜讞 讛诪转 诇诪讚讬谞讛 讗讞专转 诇拽讘专讜. 讜讗讬谞谉 讬讜讚注讬谉 诪转讬 讬拽讘专. 诪注转 砖讬讞讝讬专讜 驻谞讬讛诐 诪转讞讬诇讬谉 诇诪谞讜转 砖讘注讛 讜砖诇砖讬诐. 讜诪转讞讬诇讬谉 诇讛转讗讘诇. 
讗讘诇 讚讘专讬 讘注诇 讛诇讻讜转 诪讟讬谉 诇讜诪专 砖讗驻讬诇讜 谞拽讘专 讘注讬专讜 谞诪讬 讻讱 讚讬谞讜. 砖讻讱 讻转讘 讘讛诇讻讜转讬讜 讜讛讬讻讗 讚诪讬转 讘诪注诇讬 讬讜诪讗 讟讘讗. 讜讚讞讬诇讜 讚讬诇诪讗 诇讗 诪住驻拽讬谉 诇诪拽讘专讬讛 诪拽诪讬 讬讜诐 讟讜讘 讜砖拽诇讜讛 讗专诪讬讬诐 讜讗诪讟讜讬讛 诇诪拽讘专讬讛 讻讱 谞驻讬拽 诪诪转讗 讜讗讬讻住讬 诇讬讛 诪拽专讜讘讬诐 讞讚讗 砖注转讗 诪拽诪讬 讚诇讬注讜诇 专讙诇. 讞诇讛 诇讛 讗讘讬诇讜转 注诇讬讛诐 讜讘讟诇讛 诪诪谞讜 讙讝讬专转 砖讘注讛. 
讻转讘 讛专讘 专讬"抓 讘谉 讙讬讗转 讝"诇 诪讚讗诪专讬谞谉 讘诪注砖讛 讚专讘讬 讜专讘讬 讞讬讬讗. 讚讗诪专 诇讬讛 讚讗讘讗 讜讗讬诪讗 讗讬谞谉 拽讬讬诪讬谉. 讜讗"诇 诇砖诪注讬讛 讞诇讜抓 诇讬 诪谞注诇讬 讜讛讜诇讱 讻诇讬 讗讞专讬 诇讘讬转 讛诪专讞抓. 砖诪注讬谞谉 诪讬谞讛 讚诪讬 砖砖诪注 砖转讬 砖诪讜注讜转 专讞讜拽讜转 讘讬讜诐 讗讞讚 讗讬谞讜 谞讜讛讙 注诇讬讛谉 讗诇讗 讬讜诐 讗讞讚. 讛讬讜 拽专讜讘讜转 讗讜 砖诪转讜 诇讜 砖谞讬 诪转讬诐 讻讗讞讚 诪讜谞讛 诇砖谞讬讛诐 讻讗讞讚 砖讘注讛 讜砖诇砖讬诐. 诇讝讛 讛讬讜诐 讜诇讝讛 诇诪讞专. 诪讜谞讛 诇砖谞讬 诪讬讜诐 砖诪讜注讛 砖诇讜 砖讘注讛 讜砖诇砖讬诐:





专讬讟讘"讗

讗讬讘注讬讗 诇讛讜 讛诇讱 讙讚讜诇 讛讘讬转 诇讘讬转 讛拽讘专讜转 驻专砖"讬 讝"诇 讻讙讜谉 砖讛讜诇讬讻讜 诇诪转 讞讜抓 诇注讬专 诇拽讘专讜 讜讛诇讱 讙讚讜诇 讛讘讬转 注诪讜 讜谞砖讗专讜 讛讗讞专讬' 讘讻讗谉 讜讗诇讜 砖讘讻讗谉 诪讜谞讬谉 诪讚讗讛讚专讜 讗驻讬讬讛讜 诪讜谞讛 讗讜转讜 讙讚讜诇 注诪讛' 讻砖讞讝专 诪砖诐 讗讜 诇讗 讗诇讗 砖诪讜谞讛 诇注爪诪讜 诪砖讬住转诐 讛讙讜诇诇 讜讗诇讜 讻砖讛诇讱 砖诐 讛拽讟谉 讜谞砖讗专 砖诐 讛讙讚讜诇 驻砖讬讟讗 诇谉 砖讛讜讗 诪讜谞讛 注诐 讗诇讜 砖讘讻讗谉 讻讬讜谉 砖讗讝讬诇 诇讛转注住拽 讘爪专讻讬 讛诪转 讗讘诇 讘讙讚讜诇 讛讜讗 讚诪讘注讬 诇谉 讻讬讜谉 讚讙讚讜诇 讛讜讗 诪讜谞讛 诇注爪诪讜 讗讜 讚讬诇诪' 讻讬讜谉 讚讗讬讛讜 驻专讬砖 诪讬谞讬讬讛讜 诇讛转注住拽 讘爪专讻讬讜 讛诇讱 诪谞讬 讘讛讚讬讬讛讜 讜讗注"讙 讚讗讬谞讜 谞讜讛讙 讗讘诇讜转 注讚 砖讬住转诐 讛讙讜诇诇 诪"诪 注讜诇' 讛讜讗 讘诪谞讬谞诐 讻讬讜谉 砖讛讬讛 注诪讛' 讘砖注转 诪讬转讛 讜讗住讬拽谞讗 砖讗诐 讞讝专 诇讻讗谉 注讚 讬讜诐 讙' 诪讜谞讛 注诪讛诐 讜讗驻讬' 诪诪拽讜诐 专讞讜拽. 讜讗诐 讞讝专 诇讗讞专 讙' 讗讬谞讜 谞讟驻诇 诇讛诐 讜讗驻讬' 讘讗 诪诪拽讜诐 拽专讜讘 讜讗驻讬' 诇专讘讬 砖诪注讜谉 讚诇讗 诪驻诇讬讙 讘讬谉 讙' 讬诪讬诐 诇讗讞专 讙' 诇讙讘讬 讛讗 诪讜讚讛 讚讗讬讻讗 诇讗讬驻诇讜讙讬 讘讬谞讬讬讛讜 转讚注 讚讗谞谉 讜讚讗讬 讗诇讬讘讗 讚讛诇讻转讗 讛讜讗 讚讗讬讘注讬讗 诇谉 讜专讘 谞诪讬 诇讘谞讬 讛讜爪诇 讛诇讻转讗 诇诪注砖讛 讛讜讗 讚讗诪专 诇讛诐. 讚讗诇讜 专讘讬 讬讜讞' 拽讗 驻住拽 讻专讘讬 砖诪注讜谉 讜专讘 谞诪讬 住讘专 讻讜转讬讛 讚讛诇讻转讗 讻讚讘专讬 讛诪拽诇 讘讗讘诇 讜讻讚讗诪专 诇讛讜 诇讘谞讬 讛讜爪诇 诇讘讜谞讬 讚讗驻讬' 讘讙讜 转诇转讗 讬讜诪讬谉 讻讜'. 讜讻砖讛诇讱 讙讚诇 讛讘讬转 诪讬讬专讬 讚讗诇讜 讘拽讟谞讬诐 讗驻讬' 讘讗讜 诇讗讞专 讙' 讜谞拽讟 诇讛 住转诪讗 讚讛讻讬 讗专讞' 讚诪诇转' 讚诇讗 讗讝讬诇 注诐 讛诪转 讗诇讗 讙讚讜诇 讛讗讘诇讜转 讻讱 驻讬专砖讜 诇驻讬 砖讟转 讛驻讬专讜砖讬' 讜讻谉 驻讬' 讛专讗讘"讚 讝"诇 讜讗讬讻讗 讚拽砖讬' 诇讬讛 讻讬讜谉 砖讛讜诇讱 注诐 讛诪转 讜讚讜诪讛 讻诪讬 砖诪讜讟诇 诇驻谞讬讜 讜讗讬谞讜 讗讜讻诇 讘砖专 讜讗讬谞讜 砖讜转讛 讬讬谉 讜讻谉 诇砖讗专 讻诇 讛讚讘专讬诐 讛讬讗讱 谞讚讜谉 讗讜转讜 讻讗讘诇 诇爪讜专驻讜 注诪讛诐 讻诇诇 讜讗驻讬' 讛讜讗 拽讟谉 讻"砖 讙讚讜诇 讛讘讬转 讜注讜讚 诪讬诪专讗 讚专讘 诇讘谞讬 讛讜爪诇 诇讘讜谞讬 讛讬讻讬 谞拽讬讟 诇讛 住转诪' 讻讜诇讬 讛讗讬 讚讛讗 讜讚讗讬 砖驻讬专 诪砖讻讞转 诇讛 砖讬诇讻讜 砖诐 讛拽讟谞讬诐 诇驻讬 砖讛讙讚讜诇讬诐 讝拽谞讬诐 讜讻"砖 讚讛转诐 诪注砖讛 讛讜讗. 讜讗诐 讙讚讜诇 讛讘讬转 讛诇讱 砖诐 讛讬讻讬 谞拽讬讟 讛讗讬 诇讬砖谞讗 讚讗转讬 讘讙讜 转诇转讬谉 讬讜诪讬谉 讜讛诇讗 讙讚讜诇 讛讘讬转 讗讬谞讜 讗诇讗 讗' 诪住转诪' 讗讜 讛讗讘 讗讜 讛讗讞 讛讙讚讜诇. 讜专讬讘"讗 讝"诇 驻讬' 诇注讜诇' 讻诇 砖讛诇讱 注诐 讛诪转 讘讬谉 讙讚讜诇 讘讬谉 拽讟谉 注诐 住转讬诪转 讛讙讜诇诇 讛讜讗 诪讜谞讛 砖讻讘专 谞住转诇拽 诪讗诇讜 讜讞诇拽 专砖讜转 诇注爪诪讜 讜讛讻讗 讗住讜讙讬讗 讚诇注讬诇 拽讬讬诪讗 讻讙讜谉 砖讛讜诇讬讻讜 讛诪转 诇注讬专 讗讞专转 讜讛讜诇讱 注诪讜 讙讚讜诇 讛讘讬转 讜讗' 诪砖讗专 讛讗讘诇讬诐 讛拽讟谞讬诐 讛讬讛 讘诪拽讜诐 拽专讜讘 讜讘讗 诇讻讗谉 诪讬 讗诪专讬' 讻讬讜谉 讚讘砖注转 诪讬转讛 讛讬讛 讻讗谉 讙讚讜诇 讛讘讬转 讛专讬 谞爪讟专祝 讝讛 注诐 讗诇讜 砖讘讻讗谉 砖讛讜讗 注讬拽专 讗讘讬诇讜转 讗讜 讚讬诇诪讗 讻讬讜谉 讚讘砖注转 诪谞讬谉 砖诪讜谞讬谉 讻讗谉 诇讗 讛讬讛 讘讻讗谉 讙讚讜诇 讛讘讬转 讗讬谞讜 注讜砖讛 爪讬专讜祝 注诐 讗诇讜 讻"砖 砖讗讬谞讜 诪爪讟专祝 注诐 讛讙讚讜诇 讚讛讛讜讗 诇讙诪专讬 谞讘讚诇 诪讛诐 讜诪转注住拽讬' (注诪讛诐) 讻诪讬 砖诪转讜 诪讜讟诇 诇驻谞讬讜 讜诪讜谞讛 讝讛 讛讘讗 诪诪拽讜' 拽专讜' 诇注爪诪讜 讜讗诪专讬' 讚讗讬 讗转讗 讙' 诪讜谞讛 注诪讛诐 讚讘转专 砖注转 诪讬转讛 讗讝诇讬谞谉 讜讛专讬 讝讛 讻讗诇讜 诇讗 讛讬讛 讙讚讜诇 讛讘讬转 讘讻讗谉 讜讝讛 讛驻讬' 谞专讗讛 谞讻讜谉 讜注讜讘讚讗 讚讘谞讬 讛爪诇讘讜谞讬 讛讻讬 讛讜讛 讻讬 讛讙讚讜诇 讛诇讱 诇拽讘讜专转 讛诪转 讜讛讗讞专讬诐 讘讻讗谉 讜拽爪转 诪谉 讛拽专讜讘讬诐 讛讬讜 讞讜抓 诇注讬专 转讜讱 诪拽讜诐 拽专讜讘 讜讗诪专 诇讛讜 讚讗转讜 讘讙讜 转诇转讗 讬讜诪讬谉 诇讬诪谞讬 讘讛讚讬讬讛讜 讜讘驻讬' 讛讛诇讻讜转 讛讗专讻转讬 讘注谞讬谞讬' 讗诇讜 讜诇驻讬' 讗谞讬 诪拽爪专 讜注讜诇讛:



诪讻讬 讗讛讚专讬转讜 讗驻讬讬讻讜 诪讘讬 讗讘讜诇讗 诪谞讜 诇谞驻砖讬讬讻讜 驻讬' 诪砖注专 讛讞讬爪讜谉 砖诇 讛注讬专 讜诪讙专砖讬讛 讜讬"讗 砖讗讬谉 讝讛 讗诇讗 讻砖诪讜诇讬讻讬谉 讗讜转讜 讞讜抓 诇注讬专 讗讘诇 诇讗 讘谞拽讘专 讘注讬专 诪诪砖 讜讞讜讝专讬谉 诇讗诇转专 讚讻诪讜谞讞 诇驻谞讬讜 讚诪讬 讜讻谞诪住专 诇讻转驻讬诐 讗诇讗 诪诪转讬谉 注讚 讻讚讬 砖讬注讜专 讗讜 砖讬讞讝讜专讜 讜讗讝 谞讜讛讙 讗讘诇讜转 讜讛专诪讘"谉 讝"诇 讻转讘 讻谉 讜讛专诪讘"诐 讝"诇. 讜诪讬' 诪讜转专 诇讗讻讜诇 讘砖专 讜诇砖转讜转 讬讬谉 诇讗诇转专 讘谞诪住专 诇讻转驻讬讬诐 讜讗讜诪专 讘转讜住驻讜转 讚诪谞讬谞讗 讜讚讗讬 诪砖注讛 砖讛讞讝讬专讜 驻谞讬讛诐 诪谉 讛诪讟讛 讗诐 诇讜讜讛讜 讞讜抓 诇注讬专 讗诇讗 砖讗讬谉 谞讜讛讙讬谉 讗讘诇讜转 注讚 砖讬讻谞住讜 诪讞讜诪转 讛注讬专 讜诪讙专砖讬讛 讜诇驻谞讬诐 讻讚讗诪专讬 讛转诐 讬爪讗 诇讚专讱 谞讜注诇 谞讻谞住 诇注讬专 讞讜诇抓 讜讛"讛 诇砖讗专 讚讬谞讬 讗讘诇讜转 讘注讟讬驻转 讛专讗砖 讜讻讬讜爪讗 讘讜:



诇驻讬 砖讗讬谞讜 注讜砖讛 讗诇讗 讘讻讘讜讚 讗讘讬讜 讜讗诪讜 驻讬' 砖讗讬谞讜 讻讘讜讚诐 砖讬讝诇驻讜 注诇讬讜 讙砖诪讬诐 讗讜 砖讬砖讛讛 讗讜转诐 讘砖讘转 讗讜 讘讬"讟 讛讗 诇讛砖讛讜转诐 讘讞讜诇 诇讛专讘讜转 讘讛住驻讚诐 讻讘讜讚 讛讜讗 诇讜 讜专砖讗讬 诪砖讜诐 诇讗 转诇讬谉 讜讘讻诇 讗讚诐 诇驻讬 (诪拽讜诪讜) 讻讘讜讚讜 讻诪讜 砖诪爪讬谞讜 讘专讘讬' 讛拽讬讚讜砖 砖砖讛讜 讻诪讛 讬诪讬诐 诇拽讜讘专讜 讻讚讬 砖讬转拽讘爪讜 注诇讬讜 讻专讗讜讬:



专爪讛 诪诪注讟 讘注住拽讜. 驻讬' 诇讗讞专 讝':





讛诪讗讬专讬

讜砖讗诇 注诇讬讛 讗诐 讬砖 讘讗讘诇讜转 讝讜 讙讚讜诇 讛讘讬转 讗诇讗 砖诇讗 诪爪讗讜 砖诐 砖讛诇讱 诇讘讬转 讛拽讘专讜转 诇驻拽讜讚 诪拽讜诐 讛拽讘专 讜驻讬专砖 讘讛 砖诪讻讬讜谉 砖诇讗 讬爪讗 讗诇讗 诇爪专讻讬 讗讘诇讜转 讛专讬 讛讜讗 讻诪讬 砖诪爪讗讜 砖诐 讜讗讞"讻 讛拽砖讛 讜讛转谞讬讗 诇注爪诪讜 讜讬专讗讛 诇讬 砖诇讗 注诇 讝讜 砖诇 讛诇讱 诇讘讬转 讛拽讘专讜转 讛讜讗 砖讜讗诇讛 讗诇讗 注诇 注拽专 讛砖诪讜注讛 讻诇讜诪专 讜讛讗 转谞讬讗 砖讻诇 砖讘讗 诪诪拽讜诐 讗讞专 讗驻讬' 诪诪拽讜诐 拽专讜讘 诪讜谞讛 诇注爪诪讜 讜诪讗讞专 砖谞砖谞讬转 住转诐 讗祝 讘转讜讱 砖诇砖讛 讛讜讗 讗讜诪专 讻谉 讜转讬专抓 讘讛 砖住转诪讗 讻驻讬专讜砖讛 讜诇讗讞专 砖诇砖讛 讛讬讗 讗诪讜专讛 讜讻讚讗诪' 诇讛讜 专讘讗 诇讘谞讬 讛爪诇讘讜谞讬 讜讛讜讗 砖诐 诪砖驻讞讛 讬讚讜注讛 讗爪诇诐 讚讗转讬 讘讙讜 转诇转讗 诇讬诪谞讬 讘讛讚讬讛讜 诇讘转专 转诇转讗 诇讬诪谞讬 诇谞驻砖讬讛 讜讗注"驻 砖诇讗 讛讜讝讻专 讘讛 诇讗 诪拽讜诐 拽专讜讘 讜诇讗 诪拽讜诐 专讞讜拽 注诇 讻专讞讱 讗转讛 诪驻专砖讛 讘诪拽讜诐 拽专讜讘 讗祝 讝讜 讗注"驻 砖诪住转诐 谞讗诪专讛 驻讬专讜砖讛 诇讗讞专 砖诇砖讛 讜诇注讜诇诐 讗讬谞讜 诪讜谞讛 注诪讛诐 诇讚注转 讞讻诪讬诐 讗诇讗 讘讘讗 诪诪拽讜诐 拽专讜讘 讜转讜讱 砖诇砖讛 讜砖讬讛讗 讙讚讜诇 讛讘讬转 讘讘讬转 讗讜 砖讬爪讗 诇爪讜专讱 讗讬讝讛 讚讘专 砖诪注谞讬谞讬 讗讘诇讜转:



讜讗讞"讻 讛讬讛 讘讚注转讜 诇砖讗转 讜诇转转 注诇 讚讘专讬讜 砖诇 专' 砖诪注讜谉 讗诇讗 砖注诇 讬讚讬 讙诇讙讜诇 讘谞讬 讛爪诇讘讜谞讬 讛驻住讬拽 讘砖诪讜注讛 讗讞专转 讜讛讜讗 砖讗诪专 讗诪' 诇讛讜 专讘 诇讘谞讬 诪讞讜讝讗 讗转讜谉 讚诇讗 讗讝诇讬转讜 讘转专 注专住讗 诪讻讬 诪讛讚专讬转讜 讗驻讬讻讜 诪讘讘讗 讚讗讘讜诇讗 讗转讞讬诇讜 讜诪谞讜 讜注谞讬谉 讝讛 讛讜讗 砖讘谞讬 诪讞讜讝讗 讛讬讜 诪讜诇讬讻讬谉 诪转讬讛诐 诇讗专抓 讬砖专讗诇 讜诇讗 讛讬讜 讻诇 讛拽专讜讘讬诐 讬讻讜诇讬谉 诇讬诇讱 讗诇讗 诪诇讜讬谉 讗讜转讜 诪讬诇 讗讜 讬讜转专 讻驻讬 专爪讜谞诐 讜讞讜讝专讬诐 讜诇诪讚诐 砖讗注"驻 砖诇讗 讬拽讘专 讛诪转 注讚 讝诪谉 诪专讜讘讛 诪砖注讛 砖诪讞讝讬专讬' 驻谞讬讛诐 诪谉 讛诪转 诇砖讜讘 诇讘讬转 讬转讞讬诇讜 诇诪谞讜转 讗注"驻 砖讛诪诇讜讬诐 诇讗 讬转讞讬诇讜 诇诪谞讜转 讗诇讗 诪砖注转 住转讬诪转 讛讙讜诇诇 砖讘砖注转 拽讘讜专讛 讜讗驻讬' 诇讗 讛讬转讛 砖诐 住转讬诪转 讗专讜谉 讻讙讜谉 砖讛讜爪讬讗讜讛讜 讘诪讟讛 诪讜谞讬谉 诪砖注转 讛讞讝专转 驻谞讬讛诐 砖讛专讬 讻诇 注爪诪讜 砖诇 讗专讜谉 讗讬谉 住转讬诪转讜 谞拽专讗转 住转讬诪转 讛讙讜诇诇 注讚 砖讬讛讗 讘拽讘专:



讜讗讞"讻 讞讝专 注诇 讚讘专讬讜 砖诇 专"砖 讘诪讛 砖讗诪专 讗驻讬' 讘砖讘讬注讬 讘讗 诪诪拽讜诐 拽专讜讘 诪讜谞讛 注诪讛诐 砖讻诇 砖讘注讛 诇专"砖 讻砖诇砖讛 诇讞讻诪讬诐 讜讗诪专 讜讛讜讗 砖讘讗 讜诪爪讗 诪谞讞诪讬谉 讗爪诇讜 讻诇讜诪专 砖讗诐 讘讗 讘砖讘讬注讬 讗讞专 砖讻讘专 注讘专 诪拽爪转 讛讬讜诐 讜讬爪讗 讛讗讘诇 诇讞讜抓 讜讛砖诇讬诐 讗讘诇讜转讜 讜讚讗讬 诇注爪诪讜 讛讜讗 诪讜谞讛 讛讗 讻诇 砖讘讗 讘砖讘讬注讬 讗讬谞讜 诪讜谞讛 注诪讛诐 讗讗"讻 讘讗 讘讗讜转讜 诪拽爪转 讛讬讜诐 砖谞讜讛讙 讘讜 讗讘诇讜转 砖注谞讬谉 讛讗讘诇 讘讘讬转讜 讜诪谞讞诪讬诐 注讚讬谉 讗爪诇讜 讜诪"诪 讗祝 诇讚注转 专' 砖诪注讜谉 诇讙讚讜诇 讛讘讬转 讛讜讗 爪专讬讱 砖诇讗 讛讬讛 专' 砖诪注讜谉 诪讬拽诇 讘砖讘讬注讬 诪讛 砖诇讗 讛拽诇讜 讞讻诪讬诐 转讜讱 砖诇砖讛 讗诇讗 诪转讜讱 砖讛砖讘讬注讬 诪拽爪转讜 讘讗讘诇讜转 讜诪拽爪转讜 砖诇讗 讘讗讘诇讜转 讛讬讛 诪爪专讬讱 诇讘讗 讘诪拽爪转 砖讘讗讘诇讜转 讜讛讜讗 注谞讬谉 注诪讬讚转 诪谞讞诪讬诐 讗爪诇讜 砖讻诇 砖讘注讛 注讚 砖讬爪讗 讘讗 诇讞讜抓 讘砖讘讬注讬 诇讗 讛讬讜 诪谞讞诪讬谉 讝讝讬诐 诪诪谞讜:



讜砖讗诇 注讜讚 讘讝讜 讗诐 讘讗 讘讗讜转讜 专讙注 砖讘砖讘讬注讬 砖讝讛 专讜爪讛 诇爪讗转 讜谞谞注专讜 讛诪谞讞诪讬' 诇注诪讜讚 讗诇讗 砖诇讗 注诪讚讜 注讚讬谉 讗诐 谞讞砖讘 讗讘诇讜转讜 讻谞驻住拽 讗诐 诇讗讜 讜谞砖讗专讛 讘住驻拽 讜诇拽讜诇讗 讜谞诪爪讗 诇讚注转讬 砖讻诇 砖讘讗 讘砖讘讬注讬 爪专讬讱 砖讬讛讗 讙讚讜诇 讛讘讬转 讘讘讬转 讜砖讬讛讬讜 诪谞讞诪讬诐 讗爪诇讜 讜讻诇 砖讬爪讗 讗驻讬' 讛诇讱 诇讘讬转 讛拽讘专讜转 讛讜讗讬诇 讜谞驻住拽 讗讘诇讜转讜 诪讜谞讛 诇注爪诪讜 讜讻谉 讗诐 讛诇讱 诇讘讬转 讛讻谞住转 讗注"驻 砖讛诪谞讞诪讬诐 注转讬讚讬谉 诇讞讝讜专 注诪讜 诇讘讬转讜 砖讻诇 砖讬爪讗 诪讘讬转讜 讘砖讘讬注讬 谞驻住拽 讗讘诇讜转讜 讜讗讬谉 注讜讚 诪诇讜讬谉 诇谞讞诐 讗诇讗 诇讻讘讜讚 讘注诇诪讗 讛讗 拽讜讚诐 砖讘讬注讬 讛诇讱 诇讘讬转 讛拽讘专讜转 讗讬谞讜 讛驻拽注转 讗讘诇讜转 讜诪讜谞讛 注诪讛谉 诇讚注转 专' 砖诪注讜谉 讜谞驻住拽讛 讛诇讻讛 讻专' 砖诪注讜谉:



谞诪爪讗 诇驻讬 诪讛 砖讘讬讗专谞讜 砖砖诪讜注转 讜讛讜讗 砖讬讛讬讛 讙讚讜诇 讛讘讬转 讘讘讬转 讜砖诪讜注转 讛诇讱 讙讚讜诇 讛讘讬转 诇讘讬转 讛拽讘专讜转 讗讬谞讜 讞讜讝专 诇讚讘专讬 专' 砖诪注讜谉 讜诪驻谞讬 讝讛 谞专讗讛 诇讬 砖诇讗 讛讘讬讗讜 讙讚讜诇讬 讛驻讜住拽讬诐 讘讛诇讻讜转讬讛诐 讜讙讚讜诇讬 讛诪讞讘专讬诐 讘讞讬讘讜专讬讛诐 注谞讬谉 讙讚讜诇 讛讘讬转 讜讛诇讬讻转讜 讘讘讬转 讛拽讘专讜转 讜讛讘讬讗讜 砖诪讜注转 讘讗 讜诪爪讗 诪谞讞诪讬' 讗爪诇讜 讜驻讬专讜砖讜 讗爪诇 讙讚讜诇 讛讘讬转 讜谞诪爪讗 驻住拽 讛讚讘专讬诐 讻诪讜 砖讻转讘谞讜讛讜 诇讙诪专讬:



谞诪爪讗 诇驻讬 砖讬讟转谞讜 砖专"砖 诇讗 讞诇拽 注诇 讚讘专讬 讞讻诪讬诐 讗诇讗 讘讘讗 诇讗讞专 砖诇砖讛 砖讻诇 转讜讱 砖讘注讛 诇专"砖 讻转讜讱 砖诇砖讛 诇讚讘专讬 讞讻诪讬诐 讗讘诇 讘注谞讬谉 讙讚讜诇 讛讘讬转 讜讛诇讬讻转讜 诇讘讬转 讛拽讘专讜转 诪讜讚讛 讘讛诐 专' 砖诪注讜谉 讘讻诇 转讜讱 砖讘注讛 讗讗"讻 讘讗 讘砖讘讬注讬 砖讗讬谉 讛诇讬讻转 讘讬转 讛拽讘专讜转 诪讜注诇转 讻诇讜诐 诇诪谞讜转 注诪讛诐 讛讜讗讬诇 讜谞驻住拽 讛讗讘诇讜转 讜诇讗 讛讜爪专讻讜 讙讚讜诇讬 讛驻讜住拽讬诐 诇讛讘讬讗 注谞讬谉 讙讚讜诇 讛讘讬转 砖谞讻诇诇 讛讜讗 讘诪爪讗 诪谞讞诪讬诐 讗爪诇讜 讜讻谉 诇讗 讛讘讬讗讜 讚讬谉 讛诇讱 诇讘讬转 讛拽讘专讜转 砖讛专讬 讘砖讘讬注讬 讗讬谞讜 诪讜注讬诇 讻诇讜诐 讗诇讗 砖讗谞讬 讞讜讝专 讜讚谉 砖讛讬讛 诇讛诐 诇讛讘讬讗讜 讗讜 诇诇诪讚谞讜 讘讘讗 转讜讱 砖砖讛 讜讛诇讬讻转讜 诇讘讬转 讛拽讘专讜转 讗讬谞讜 诪驻拽讬注 讗讘诇讜转讜 砖诪讜谞讛 注诪讛诐 讜讗诐 讛诇讱 诇爪专讻讬 注爪诪讜 诪讜谞讛 诇注爪诪讜 讜讘砖讘讬注讬 讗祝 讘讛诇讱 诇讘讬转 讛拽讘专讜转 诪讜谞讛 诇注爪诪讜:



讜诪转讜讱 讻讱 讗谞讬 讞讜讻讱 诇讜诪' 讜诇驻专砖 砖诇专"砖 讘转讜讱 砖砖讛 讗祝 讛诇讱 诇爪专讻讬 注爪诪讜 诪讜谞讛 注诪讛诐 诇讙讚讜诇 讛讘讬转 讘讗讘诇讜转 讗谞讜 爪专讬讻讬谉 讜诇讗 讘讘讬转讜 讚讜拽讗 讜讗讞专 砖讻谉 诇讗 讛讜爪专讻讜 讚讬谉 讛诇讱 诇讘讬转 讛拽讘专讜转 砖讗驻讬' 诇爪专讻讬 注爪诪讜 讻谉 讜讗祝 诇讞讻诪讬诐 讗驻砖专 诇驻专砖 讻谉 讜讝讛 砖转驻砖讜 诇砖讜谉 讙讚讜诇 讛讘讬转 讘讘讬转 讗讬谞讜 讗诇讗 砖讚讘专讜 讘讛讜讛 讗讜 讻诇讱 诇讚专讱 讝讜 砖诪讗 专' 砖诪注讜谉 讗祝 讘讘讗 转讜讱 砖砖讛 讛讜讗 诪爪专讬讱 诪谞讞诪讬诐 讗爪诇讜 讗讜 砖诪讗 讛诇讱 诇讘讬转 讛拽讘专讜转 讜讚讗讬 诪谞讞诪讬诐 讗爪诇讜 讜讛专讬 讛讜讗 谞讻诇诇 讘诪谞讞诪讬诐 讗爪诇讜 砖讗讬谉 讚讜拽讗 诪谞讞诪讬诐 讗爪诇讜 讘讘讬转 讜讘讗讞转 诪讗诇讜 讛讞诇爪谞讜 讙讚讜诇讬 讛驻讜住拽讬诐 诪诪讛 砖讛拽砖讜 注诇讬讛诐 专讘讬诐 讛讬讗讱 诇讗 讛讘讬讗 注谞讬谉 讙讚讜诇 讛讘讬转 讘讘讬转 讜讛诇讬讻转讜 诇讘讬转 讛拽讘专讜转 砖讗注"驻 砖诇讗 谞讗诪专讜 讛讚讘专讬诐 讗诇讗 诇讞讻诪讬诐 诪讚讘专讬讛诐 谞砖诪注 诇专"砖 砖讗讞专 砖诇砖讛 诇专' 砖诪注讜谉 讻转讜讱 砖诇砖讛 诇讞讻诪讬诐 讻诪讜 砖驻讬专砖谞讜 讗诇讗 砖讛诐 诪转专爪讬诐 砖诇讗 讛讬讛 专"砖 诪爪专讬讱 讙讚讜诇 讛讘讬转 讻诇诇 讗诇讗 诪谞讞诪讬诐 讗爪诇讜 讗祝 诇拽讟谉 讘讛诐 讜讻谉 讛诇讱 讘诪拽讜诐 讗讞专 讗驻讬' 诇爪专讻讜 讗讬谉 诪驻拽讬注 讗转 讝讛 诪诇诪谞讜转 注诪讛诐 讜讗讜诪专讬诐 砖讻讱 讛讜讗 讚注转 讙讚讜诇讬 讛驻讜住拽讬诐 砖讛讚讘专讬诐 诪转诪讬讛讬诐 诇讬讞住 诇专' 砖诪注讜谉 拽讜诇讗 诇讗讞专 砖诇砖讛 讬讜转专 诪诪讛 砖讛拽诇讜 讞讻诪讬诐 讘转讜讱 砖诇砖讛 讜讻谉 讬"诪 诇专"砖 砖诇讗 谞讗诪专 诪谞讞诪讬诐 讗爪诇讜 讚讜拽讗 讗诇讗 砖注讛 讛专讗讜讬讛 诇诪谞讞诪讬诐 讜讛讜讗 拽讜讚诐 砖注讛 砖讛讗讘诇讬诐 专讙讬诇讬诐 诇爪讗转 讘讛 讘砖讘讬注讬 讜讗"讻 讛诇讬讻转 讛讗讘诇 诇讘讬转 讛拽讘专讜转 诇讗 诪注诇讛 讜诇讗 诪讜专讬讚 讜讻讘专 讗转讛 诪讘讬谉 诪转讜讱 驻讬专讜砖讬谉 讗诇讜 诪讛 砖讬爪讗 诇讱 诇注谞讬谉 驻住拽 讻谞讙讚 诪讛 砖驻住拽谞讜:



讻诇 诪转 砖谞讬转谉 诇拽讘讜专讛 讜拽专讜讘讬讜 诪诇讜讬谉 讗讜转讜 讛转讞诇转 诪谞讬谉 诇诪讬 砖诪诇讜讛讜 讛讜讗 诪砖注转 住转讬诪转 讛讙讜诇诇 讜讻谉 讗讜转诐 砖谞砖讗专讜 讘讘讬转 诪讜谞讬谉 诇诪谞讬谉 讛诪诇讜讬谉 讗驻讬' 谞砖讗专 讙讚讜诇 讛讘讬转 讘讘讬转 诪爪讚 讞讜诇讬 讗讜 诇讗讬讝讜 住讘讛 讜讬"讗 砖讗诐 谞砖讗专 讙讚讜诇 讛讘讬转 讘讘讬转 诪讜谞讛 讛讜讗 诪砖讛讞讝讬专 驻谞讬讜 讜讬"讗 砖讗祝 讛讗讞专讬诐 诪讜谞讬谉 注诪讜 讜讗讬谉 讚讘专讬讛诐 谞专讗讬谉:



讛讬讜 诪讜诇讬讻讬谉 讗转 讛诪转 诇讬拽讘专 讘注讬专 讗讞专转 讗讜转诐 讛讛讜诇讻讬诐 诪讜谞讬谉 诪砖注转 讙诪专 拽讘讜专讛 讜讛谞砖讗专讬谉 讘讘讬转 诪讜谞讬谉 诪砖注讛 砖诪讞讝讬专讬谉 驻谞讬讛诐 诪谉 讛诪转 讜讬砖 诪讬 砖讗讜诪' 砖讗祝 讘谞拽讘专 讘注讬专 讗讜转诐 讛谞砖讗专讬诐 诪讜谞讬谉 诪砖讬讞讝讬专讜 驻谞讬讛诐 讜讻谉 讬砖 讞讜诇拽讬谉 讘注谞讬谉 讝讛 讘讚专讻讬诐 讗讞专讬诐 讻诪讜 砖谞讘讗专 讘住诪讜讱 讜诪讛 砖讻转讘谞讜 谞专讗讛 诇谞讜 讻诪讜 砖讛讻专注谞讜 讘驻讬专讜砖谞讜:



诪讬 砖讬讚注 讻讘专 诪讬转转 拽专讜讘讜 讜讛讜讙讚讛 诇讜 讘诪拽讜诪讜 讜讘讗 诇讜 讗讞"讻 诇诪拽讜诐 砖诪转 拽专讜讘讜 诇讛转讗讘诇 注诐 砖讗专 讛讗讘诇讬诐 讛讜讗讬诇 讜诪转讜专转 砖诪讜注讛 讞诇 注诇讬讜 讗讘诇讜转 拽讜讚诐 砖讬讘讗 讘讻讗谉 讛专讬 讛讜讗 诪讜谞讛 诇注爪诪讜 讗驻讬' 讘讗 讘转讜讱 砖诇砖讛 讜讬砖 讞讜诇拽讬谉 讘讚讘专 讜讗讬谉 讚讘专讬讛诐 谞专讗讬谉:

